આ અંગે સાંપડતી માહિતી અનુસાર, સ્વનિર્ભર મોટાભાગની શાળાઓ બંધ રહેવા પામી હતી. જ્યારે ગ્રાન્ટેડ અને સરકારી શાળાઓમાં શૈક્ષણિક કાર્ય થયુ હતું. શહેરના શૈક્ષણિક હબ ગણાતા કાળીયાબીડમાં સવારના સમયે શાળાઓમા શૈક્ષણિક કાર્ય બંધ રાખવામાં આવ્યુ હોવાના ખબર મળ્યા છે. ભાવનગર મૃત પશુ નિકાલ મંડલ દ્વારા ઊનાના સમઢિયાળા ખાતે થયેલા દલિત અત્યાચારના વિરોધમાં આક્રોશ વ્યક્ત કરાયો હતો. દલિત અત્યાચારના વિરોધમાં આજે ભાવનગર બંધનુ એલાન અપાયુ હતું.ભાવનગર બંધના એલાનની અસરને લીધે શાળાઓમાં શૈક્ષણિક કાર્ય પ્રભાવિત થવા પામ્યુ હતું. જોકે બપોર પછી કેટલીક શાળાઓમાં શૈક્ષણિક કાર્ય થયુ હોવાનુ જાણવા મળ્યુ છે.